JP Smit (18), ’n graad 12 leerder, is deesdae agter die stuur van dié polo en hy ding mee in die S5 klas.
Nog ’n enigste vir die skool is Britney du Piesanie (18) ook in graad 12, wat die jongste vrouerenjaer is wat aan die komende PE Rally se nasionale byeenkoms op 6 & 7 Julie gaan deelneem.
Sy het ’n passie vir meganika en wil ’n dieselmotorwerktuigkundige word. “As die VW Golf breek, klim ek self onder die enjinkap in om te help regmaak.”
Die motorsport-onderwyser, Martin Kleingeld sê, Britney het ’n taamlike vuurdoop gehad want sy het vanjaar haar eerste veldwedren, die Heine Sport, in die nag gery.
JP het vyf jaar gelede vir die Tiere begin deelneem en hy deel sy liefde vir motorsport met sy pa, wat ook ’n veldwedrenjaer is.
“Ek het so lysie van musiek wat ek saamgestel het en hou baie van Tougher Than The Rest. Dit werk vir my,” sê JP.
Dit is ’n duur sport en die rande is nie ge-noeg om gereelde oefenritte toe te laat nie, sê Kleingeld. “Want as die kar breek moet dit reggemaak word en ons het nie die begroting daarvoor nie.”